stanford-oval/wikipedia huggingface dataset:
จาง กั๋วหรง
ประวัติ

จาง กั๋วหรงเป็นลูกคนสุดท้องในบรรดาพี่น้องทั้งหมด 10 คน โดยพี่คนที่ 9 อายุห่างกันกับเขามากถึง 8 ปี  บิดามีอาชีพเป็นช่างตัดเสื้อรายใหญ่ เคยตัดเสื้อให้กับบุคคลที่มีชื่อเสียงมาแล้ว เช่น วิลเลียม โฮลเดน หรือ อัลเฟรด ฮิตช์ค็อก ในวัยเด็ก เขาเคยเผยว่า ตัวเองรู้สึกเหงามากที่ต้องถูกทิ้งให้อยู่โดดเดี่ยวกับบรรดาตุ๊กตาและของเล่นต่าง ๆ บิดาก็ไม่เคยควบคุมอารมณ์ตนเองได้เลย ชีวิตในครอบครัวเต็มไปด้วยการทะเลาะเบาะแว้งและการใช้อารมณ์ เขาจึงโตมาด้วยยายเป็นผู้เลี้ยงดู เข้าศึกษาด้านสิ่งทอที่มหาวิทยาลัยลีดส์ ประเทศอังกฤษ  เพื่อสืบทอดกิจการของครอบครัว แต่ต้องกลับมาก่อนเรียนจบ เพราะบิดาป่วยหนัก
จางเริ่มต้นอาชีพวงการบันเทิงตั้งแต่ช่วงปลายทศวรรษ 1970 ด้วยการเข้าประกวดร้องเพลง ซึ่งจัดโดยค่ายสถานีโทรทัศน์แห่งเอเชียฮ่องกง โดยเขาได้รางวัลชนะเลิศอันดับที่สาม และได้เซ็นสัญญาเป็นนักแสดงในสังกัดของค่ายสถานีโทรทัศน์แห่งเอเชียดังกล่าว ต่อมาได้ออกอัลบั้มเพลงและมาประสบความสำเร็จอย่างสูงในช่วงต้นยุค 1980 มีผลงานเพลงโด่งดังมากมาย เป็นหนึ่งในราชาเพลงป็อปของเกาะฮ่องกงในยุคนั้น ทั้งยังโด่งดังเป็นที่ยอมรับในวงการเพลงทั่วเอเชียเป็นอย่างมาก ต่อมาได้รับยกย่องเป็นหนึ่งใน 10 นักร้องชายเพลงจีนที่ยิ่งใหญ่ที่สุดในรอบ 30 ปี (ทศวรรษ ที่ 1970 - 90) ของเกาะฮ่องกงร่วมกับ สวี่ กว้านเจี๋ย (許冠傑), หลัว เหวิน (羅文), ถาน หย่งหลิน,  หลิว เต๋อหัว, จาง เสฺวโหย่ว, หลี หมิง, กัว ฟู่เฉิง, เฉิน อี้ซวิ่น และ หวง เจียจวี (黃家駒, นักร้องนำวง Beyond) เขายังเคยมาโปรโมตผลงานเพลง ในประเทศไทย ที่โรงแรมมณเฑียร กรุงเทพมหานคร เมื่อปี 1982 (พ.ศ. 2525)  อีกด้วย
ชีวิตส่วนตัว จาง กั๋วหรง คบหากับเพื่อนในวัยเด็ก
ชื่อ แดฟฟี่ ถ่ง ซึ่งอายุน้อยกว่าเลสลี่2ปี ซึ่งมีอาชีพนายธนาคารซึ่งการคบหากันในสมัยนั้นยังไม่เป็นที่ยอมรับกลุ่มบุคคลที่มีความหลากหลายทางเพศ โดยเลสลี่ได้บอกว่าการที่เขาคบหากับแดฟฟี่ เพราะเขาเป็นคนดี และเป็นคนที่คอยช่วยเหลือเลสลี่ตอนลำบาก โดยเลสลี่ประกาศในงาน คอนเสิร์ตว่าแดฟฟี่ ถ่ง คือคนรักของเขา และยังมีภาพที่ ปาปารัสซี่ฮ่องกงตามแอบถ่ายเป็นภาพเลสลี่จับมือของแดฟฟี่ หนีการถ่ายรูปของนักข่าว โดยในงานศพของเลสลี่ แดฟฟี่ ถ่ง ก็เป็นคนจัดการให้ตามความปรารถนาของเลสลี่ โดยมีภาพของแดฟฟี่หลังจากจบพิธีถึงกับร้องไห้ เข่าอ่อน และมีเพื่อนพยุงแขนทั้งสองข้าง โดยแดฟฟี่ ถ่ง ไม่มีคนรักใหม่เลยหลังจากที่เลสลี่เสียชีวิตไป และยังโพสภาพของเลสลี่ จาง ทุกๆวันครบรอบต่างๆเสมอ
เขาได้เปิดเผยว่าตัวเองเป็นเกย์ ในปี ค.ศ. 2000 เขาได้แต่งตัวเป็นผู้หญิงในการร้องเพลงบนเวทีคอนเสิร์ตของเขาอีกด้วย เมื่อเขาอายุ 22 ปี เขาจะได้ขอ "เหมา ซุ่นหวิน" อดีตแฟนสาวแต่งงานด้วย ตอนนั้นอาจเป็นการสร้างกระแสเพื่อกลบข่าวการเป็นเกย์ของเขา ซึ่งเป็นเรื่องปกติในสมัยก่อนที่ยังไม่ยอมรับการผิดเพศสภาพเหมือนยุคปัจจุบัน
การเปิดเผยตัวตน(เกย์)

เลสลี จางค้นพบว่าตนเองเป็นเกย์ตั้งแต่สมัยเรียนอยู่ไฮสคูลที่อังกฤษ แต่ด้วยหน้าที่การงานในวงการบันเทิงและสภาพสังคมที่ยังไม่ยอมรับกลุ่มผู้มีความหลากหลายทางเพศทำให้เขาจำเป็นต้องปิดบังตัวตน แม้ว่าเขาจะคบหาดูใจกับ “แดฟฟี ถง” เพื่อนสมัยเด็กที่แม่ของเขารับเป็นลูกทูนหัวมาตั้งแต่เข้าวงการได้ไม่นาน  "(สมัยนั้นผู้คนยังไม่เปิดกว้างเรื่องศิลปินเป็นเพศที่สาม เขาเลยต้องปกปิดความเป็นเกย์ ด้วยการคบผู้หญิงเพื่อสร้างกระแสข่าวบังหน้าและบอกนักข่าวว่าเขาเป็น ไบเซ็กชวล เพื่อปกปิดความเป็นเกย์)"
ปีค.ศ. 1989 เลสลี่ตัดสินใจจัดคอนเสิร์ตอำลาวงการเพลง ท่ามกลางความเสียดายของแฟนเพลง เพราะในช่วงนั้นถือว่าเขากำลังขาขึ้นสุด ๆ หลังจากคอนเสิร์ตในครั้งนั้นจบ เลสลีและแดฟฟีได้ย้ายไปอยู่ที่แคนาดา เพื่อใช้ชีวิตกันอย่างสงบสุขและเปิดเผย ไม่จำเป็นต้องหลบซ่อนจากสายตาของทุกคนที่คอยจับจ้อง และไม่ต้องคอยตอบคำถามนักข่าว ว่าเขากำลังคบหาอยู่กับใคร หรือมีรสนิยมแบบใด
แต่ถึงอย่างนั้นเลสลียังคงรับงานแสดงในฮ่องกงอย่างต่อเนื่อง ทำให้ในช่วงนั้นเขาต้องบินไปมาระหว่างแคนาดาและฮ่องกงอยู่บ่อยครั้ง และในที่สุดเขาและแดฟฟีย้ายกลับไปอยู่ที่ฮ่องกง โดยทั้งคู่ได้ซื้อบ้านใหม่และอาศัยอยู่ด้วยกัน จนกระทั่ง เลสลี่จาง เสียชีวิต
ถ่งหอกตั๊ก หรือแดฟฟี่ ถ่ง เป็นเพื่อนสมัยเด็กของเลสลีจาง ที่ภายหลังได้พัฒนาความสัมพันธ์จนกลายเป็นคนรัก เลสลีจางประกาศความสัมพันธ์ของทั้งคู่ในปีค.ศ. 1997 ซึ่งเป็นช่วงที่ความรักระหว่างผู้มีความหลากหลายทางเพศยังไม่เปิดกว้างในสังคม ทำให้เลสลีจาง กลายเป็นเกย์ไอคอนคนสำคัญของยุค
การเปิดเผยตัวตน(เกย์) > แฟนหนุ่มของเขา

ย้อนไปในวัยเด็กของเลสลี่ เขาเป็นคนหนึ่งที่โตมาในครอบครัวที่ไม่อบอุ่นนัก แม้ว่าครอบครัวจะมีฐานะแต่เลสลี่ก็มักจะถูกทิ้งให้แม่บ้านเลี้ยงเสมอ จนเรียกได้ว่าเขาสนิทกับแม่บ้านมากกว่าพ่อแม่ด้วยซ้ำไป
ในวัยเด็กเลสลี่เป็นเด็กที่เรียนไม่เก่งนัก จึงถูกให้ย้ายโรงเรียนบ่อยครั้ง จนมีโอกาสได้ไปเจอเพื่อนวัยเด็กชื่อ แดฟฟี่ ถ่ง ซึ่งไม่มีใครรู้เลยว่าในอนาคต แดฟฟี่จะกลายมาเป็นคนรักของเลสลี่
ต่อมาเลสลี่และแดฟฟี่ก็ต้องแยกกัน เนื่องจากเลสลี่ถูกส่งให้ไปเรียนโรงเรียนประจำที่ประเทศอังกฤษ ซึ่งเป็นโรงเรียนชายล้วน การไปเรียนที่นั่นทำให้เลสลี่ค้นพบว่าตนเองมีความสามารถในการร้องเพลง แต่แล้วกลับมีเหตุผลบางอย่างที่ทำให้เลสลี่ถูกส่งตัวกลับมาที่ฮ่องกงอีกครั้ง
ก่อนที่เลสลี่จะมีโอกาสกลับมาเจอแดฟฟี่โดยบังเอิญอีกครั้งในปลายปีค.ศ. 1982 ก่อนที่ทั้งคู่จะเริ่มออกเดตและคบกันในปีค.ศ. 1983 ซึ่งในช่วงนั้นการคบคนที่มีเพศสภาพเดียวกันยังไม่เป็นที่ยอมรับ อีกทั้งเลสลี่เริ่มเข้าสู่วงการและกลายเป็นคนมีชื่อเสียง ทำให้เลสลี่และแดฟฟี่ต้องคบกันอย่างไม่เปิดเผย
จนกระทั่งในปี ค.ศ. 1997 เขาเปิดเผยว่าเป็นเกย์
และประกาศคบหาแฟนเพศเดียวกัน
ผลงาน

ส่วนผลงานทางด้านการแสดง จาง กั๋วหรงเริ่มต้นจากการแสดงละครซีรีส์ให้กับค่ายสถานีโทรทัศน์แห่งเอเชียฮ่องกง มีผลงานซีรีส์โดดเด่นในเรื่อง นักสู้ผู้พิชิต (ปี 1978)  หลังจากนั้นเข้าสู่วงการภาพยนตร์ด้วยภาพลักษณ์ "เด็กเสเพล" หรือ "แบดบอย"  มีผลงานภาพยนตร์โด่งดังหลายเรื่อง เช่น โหด เลว ดี ภาค 1, ภาค 2 ผลงานกำกับของจอห์น วู ร่วมแสดงกับนักแสดงชั้นนำอย่าง โจว เหวินฟะ, ตี๋ หลง ภาพยนตร์จีนชุดเรื่อง โปเยโปโลเย เย้ยฟ้าแล้วก็ท้า ภาค 1, ภาค 2 แสดงคู่กับ หวัง จู่เสียน ภาพยนตร์แนวอาร์ตเหงา ๆ ของผู้กำกับ หว่อง ก๊า ไหว่ หลายเรื่อง เช่น วันที่หัวใจกล้าตัดเส้นขอบฟ้า (阿飛正傳, ปี 1991) โลกนี้รักใครไม่ได้นอกจากเขา (春光乍洩, ปี 1997) แสดงบทเกย์คู่กับเหลียง เฉาเหว่ย์ เป็นต้น แต่บทบาทการแสดงที่ทำให้เขาได้รับการกล่าวขานอย่างมากคือ การรับบทเป็น เตี่ยอี๋ นักแสดงอุปรากรจีนที่เป็นรักร่วมเพศ จากผลงานของผู้กำกับเฉิน ข่ายเกอ ในภาพยนตร์เรื่องหลายแผ่นดิน แม้สิ้นใจ ก็ไม่ลืม (ปี 1993)  เลสลี่ จาง สามารถเข้าถึงบทบาทจนตีบทแตกกระจุย ภาพยนตร์เรื่องนี้ประสบความสำเร็จอย่างมากได้เข้าชิงรางวัลออสการ์ สาขาภาพยนตร์ต่างประเทศยอดเยี่ยม และเขาได้รับยกย่องว่า เป็นนักแสดงยอดฝีมือของวงการหนังจีนฮ่องกงและเอเชีย
การเสียชีวิต

1 เมษายน พ.ศ. 2546 เลสลีได้บอกกับแดฟฟี่แฟนหนุ่มของเขาว่า จะออกไปพบเพื่อนข้างนอกที่ Causeway Bay ตามคำบอกเล่าของ เดโบราห์ ผู้จัดการร้านที่เลสลีได้ไปก่อนที่เขาจะเสียชีวิตว่า เลสลีได้สวมสูทลินิน และดูอารมณ์ดีเป็นปกติของเขา เขายังบอกอีกว่าให้เธอใส่แมสก์ด้วย เพราะช่วงนั้นไข้หวัดซาร์สกำลังระบาดอย่างหนัก เขาใช้เวลากว่า 3 ชั่วโมง ในการนั่งพูดคุยกับเพื่อนของเขาที่ชื่อ "อัลเฟรด ม็อก" อัลเฟรดบอกว่า เลสลีดูผิดปกติไปจากเดิม และมีท่าทีกระสับกระส่ายอีกด้วย ต่อมา เลสลีได้ไปส่งอัลเฟรดที่ทำงาน และได้บอกกับอัลเฟรดว่า "เราคงจะโทรหากันไม่ได้อีก" อัลเฟรดนึกขึ้นว่า นี่เป็นท่าทีของเลสลีที่เขาพยายามจะฆ่าตัวตายก่อนหน้านี้ เขาจึงติดต่อไปยังพี่สาวของเลสลี ในตอนแรกไม่มีใครรับสาย จนเวลา 6 โมงเย็น พี่สาวของเลสลีติดต่อกลับมา และบอกว่า "ทุกอย่างยังคงปกติ"
เลสลีได้เดินทางไปที่ โรงแรมแมนดาริน โอเรียนทัล เขาขึ้นไปยังชั้น 24 ของโรมแรม โดยตอนแรกเขานั่งอยู่ด้านในของชั้น แต่เปลี่ยนใจย้ายมานั่งอยู่หน้าระเบียง เขาได้สั่งน้ำส้มจากพนักงาน ไม่นานนัก เขาได้ขอกระดาษพร้อมปากกาจากพนักงาน ในเนื้อหาของจดหมายสั่งเสียมีการเขียนถึง เพื่อน คนรัก ญาติมิตร และผู้จัดการ โดยช่วงท้ายของจดหมายมีข้อความเชิงตัดพ้อว่า "ตัวเองไม่เคยทำผิด ทำไมต้องพบเจอเรื่องแย่ ๆ แบบนี้"  เพื่อนของเลสลีได้ติดต่ออยากจะพบ เลสลีได้บอกว่าอยู่ที่โรงแรม โดยตอนแรกติดต่อเลสลีไม่ได้ เพื่อนของเขา ได้ติดต่อเขาบอกว่ามาถึงโรงแรมแล้ว เลสลีได้บอกกับเขาว่ารออยู่ข้างล่าง เขาจะลงไปรับเอง จนเวลาผ่านมากว่า 40 นาที ซึ่งถึงเวลาที่เลสลีมีนัดไปเล่นแบดมินตัน เขาจึงคิดว่าเลสลีคงไม่ลงมาแล้ว เขาจึงจะกลับ ไม่นานเลสลีได้ติดต่อกลับว่า "รออยู่ข้างล่างนั้นแหละ เดี๋ยวจะลงไปหา"
เวลา 18.41 นาที เลสลีตัดสินใจกระโดดจากชั้น 24 ของโรงแรม ร่างของเขาตกลงมากระแทกกับราวที่วนรถหน้าโรงแรม จนเกิดเสียงดังสนั่น เขายังมีชีวิตอยู่ เพื่อนของเขาเห็นพอดี จึงได้ติดต่อเจ้าหน้าที่ให้มาดูที่เกิดเหตุ และนำตัวเลสลีไปส่งที่โรงพยาบาล 20 นาทีต่อมา เขาเสียชีวิต
วันต่อมา นักข่าวหลายสำนัก ได้ไปรอที่หน้าบ้านของเลสลีและแดฟฟี่ โดยได้สอบถามว่า เลสลีมีปัญหากับแดฟฟี่หรือเปล่า เพราะที่ผ่านมา มีข่าวว่าเลสลีทะเลาะกับแดฟฟี่ อย่างไรก็ตาม แดฟฟี่ยืนยันว่าไม่จริง เขาบอกว่า เลสลีเป็นโรคซึมเศร้า มานานแล้ว
ในปัจจุบัน เมื่อถึงวันที่ 1 เมษายน ของทุก ๆ ปี ที่ฮ่องกงจะมีการจัดงานรำลึกถึงการจากไปของเขาเสมอที่หน้าโรงแรมแมนดาริน โอเรียนทัล เกาะฮ่องกง
แหล่งข้อมูลอื่น

จาง กั๋วหรง ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  3  เวิลด์แคต 2  3 
ประจำชาติ:  นอร์เวย์  สเปน  ฝรั่งเศส 2  BnF data 2  เยอรมนี  อิสราเอล  สหรัฐ  ญี่ปุ่น  เช็กเกีย  ออสเตรเลีย  เกาหลี  เนเธอร์แลนด์  โปแลนด์ 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Deutsche Synchronkartei  Trove 
อื่น ๆ:  SNAC  IdRef 
โรงแรมแมนดาริน โอเรียนทัล ฮ่องกง
ผู้คนที่หน้าโรงแรมแมนดาริน โอเรียนทัล ฮ่องกง ขณะนำดอกไม้ไปวางไว้ เพื่อไว้อาลัยการจากไปของเลสลี จาง ในปี ค.ศ. 2018
เพชรดา เทียมเพ็ชร

| ดร> เพชรดา เทียมเพ็ชร |
| --- | --- |
เกิด: 15 สิงหาคม พ.ศ. 2520 (47 ปี) อำเภอสะเดา จังหวัดสงขลา ประเทศไทย
คู่สมรส: กิตติศักดิ์ ชีวาสัจจาสกุล (2560–ปัจจุบัน)
อาชีพ: นักแสดง
ปีที่แสดง: พ.ศ. 2542–ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2545–2559) อาร์เอส
เพชรดา เทียมเพ็ชร(เกิด 15 สิงหาคม พ.ศ. 2520) ชื่อเล่น โอ๋ เป็นนักแสดงหญิงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ เริ่มเข้าสู่วงการจากการประกวดดัชชี่บอยแอนด์เกิร์ล
ประวัติ

เพชรดาจบการศึกษาระดับปริญญาตรีจาก มหาวิทยาลัยราชภัฏสงขลา จบการศึกษาระดับปริญญาโทจาก มหาวิทยาลัยราชภัฏจันทรเกษม เพชรดามีศักดิ์เป็นน้องสาวของ เบญทราย หุ่นน้อย หรือ น้องทราย พิธีกรรายการชุมทางเสียงทอง ทางช่อง 7 อีกด้วย
ในการชุมนุม 193 วันของกลุ่มพันธมิตรประชาชนเพื่อประชาธิปไตย เมื่อ พ.ศ. 2551 เธอได้เข้าร่วมด้วยทั้งกิจกรรมที่จังหวัดสงขลาบ้านเกิดและที่กรุงเทพมหานคร
ชีวิตส่วนตัว

ด้านชีวิตส่วนตัว เพชรดา คบหาดูใจกับ ฟิวส์ กิตติศักดิ์ ชีวาสัจจาสกุล แฟนหนุ่มผู้กำกับ คบหาดูใจกันมานานถึง10ปี เมื่อวันที่ 15 มกราคม พ.ศ. 2560 ได้จัดพิธีหมั้นที่ ณ อกาลิโก สตูดิโอ สุขุมวิท 51และงานฉลองมงคลสมรสวันเสาร์ที่ 21 มกราคม พ.ศ. 2560 จัดที่ ณ อุทยานวังตะไคร้ จ.นครนายก บรรยากาศเป็นไปอย่างเรียบง่ายและมีคอนเซ็ปต์ตามที่คู่บ่าวสาวตั้งใจวาดแบบเอาไว้ โดยเฉพาะธีมสีฟ้า-เทา ที่ให้กลิ่นอายของความอบอุ่นและธรรมชาติผสมกัน   โดยงานนี้มีเพื่อน ๆ คนสนิทในวงการบันเทิง มาร่วมแสดงความยินดีกับคู่บ่าว-สาวกันอย่างคับคั่ง อาทิ เบนซ์ พรชิตา, มิค บรมวุฒิ, วิกกี สุนิสา, ชาย ชาตโยดม, กิก ดนัย, เกรท วรินทร, โดนัท มนัสนันท์, นุ่น วรนุช, เจี๊ยบ ชมพูนุช, วุ้นเส้น วิริฒิพา, เข็ม ลภัสรดา, เต๋า สโรชา, เอ๊ะ อิศริยา, แยม มทิรา, โยเกิร์ต รวีวรรณ ฯลฯ
ผลงาน > ละครโทรทัศน์

| พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2542 | นางเอกหลังบ้าน | นวลนิล | ช่อง 7 |
| 2544 | กำนันหญิง | ดาวรุ่ง | ช่อง 7 |
| 2545 | แชมเปี้ยนสะบัดช่อ | ชิดชนก | ช่อง 3 |
| 2545 | เส้นไหมสีเงิน | ไหมคำ | ช่อง 3 |
| 2547 | เทพบุตรขนตางอน | บุษรา | ช่อง 3 |
| 2547 | เลือดสามสี | ตุลยา | ช่อง 3 |
| 2547 | เจ้าสาวสลัม | ข้าวเม่า | ช่อง 3 |
| 2548 | คุณชายทรานซิสเตอร์ | ร้อยพุด | ช่อง 3 |
| 2548 | สุภาพบุรุษตีนควาย | เชอรี่ | ช่อง 3 |
| 2549 | นางบาป | วิสาข์ (เดือน) | ช่อง 3 |
| 2549 | บริษัทประกันรัก 100% | เกริน | ช่อง 3 |
| 2550 | กิ่งกาหลง | วาศิฐี | ช่อง 3 |
| 2550 | เล่ห์กุหลาบ | สะการัตม์ อรุณทิพย์ | ช่อง 3 |
| 2551 | สุดแต่ใจจะไขว่คว้า | พุดจีบ ประกอบผล (พุด) | ช่อง 3 |
| 2551 | โบตั๋นกลีบสุดท้าย | ดาหลา | ช่อง 3 |
| 2552 | เจ้าพ่อจำเป็นกับหนูนินจา | พัชรดา | ช่อง 3 |
| 2552 | คุณหนูฉันทนา | พรพนา | ช่อง 3 |
| 2553 | กุหลาบซ่อนหนาม | หนูนา | ช่อง 3 |
| 2553 | เพียงใจที่ผูกพัน | นภารัตน์ (นก) | ช่อง 3 |
| 2554 | เลดี้บ้านนา | ใบบัว | ช่อง 3 |
| 2555 | ขุนศึก (บันเทิงคดี) | บัวเผื่อน | ช่อง 3 |
| 2555 | หงส์สะบัดลาย | เอมมิกา (รับเชิญ) | ช่อง 3 |
| 2556 | กุหลาบไฟ | นิ่มนวล | ช่อง 3 |
| 2557 | กุหลาบซ่อนกลิ่น | ธัญรัตน์ | ช่อง 3 |
| 2557 | ครีบนี้หัวใจมีเธอ | โรซี่ (โรส) (รับเชิญ) | ช่อง 3 |
| 2558 | สิงห์สี่แคว | ไพลิน เพิ่มพูน (วัยสาว) (รับเชิญ) | ช่อง 3 |
| 2558 | บุรำปรัมปรา | เกนหลง มังคลาวงศ์ | ช่อง 3 |
| 2559 | วัยแสบสาแหรกขาด | นวลสราญ (นวล) | ช่อง 3 |
| 2559 | กระถินริมรั้ว | ดอกไม้ | ช่อง 8 |
| 2561 | หนึ่งด้าวฟ้าเดียว | แม่ชื่น | ช่อง 3  เอชดี |
| 2562 | ลูกผู้ชาย : ปัทม์ | อัญชัน | ช่อง 3  เอชดี |
| 2564 | พฤษภา-ธันวา รักแท้แค่เกิดก่อน | โฉมฉาย (โฉม) | ช่อง 3  เอชดี |
| 2565 | สาปซ่อนรัก | พิศ | ช่อง 3  เอชดี |
ผลงาน > มิวสิควิดีโอ

| พ> ศ. | เพลง | นักร้อง | อัลบั้ม |
| --- | --- | --- | --- |
| 2553 | ชีวิตฉันขาดเธอไม่ได้ | จินตหรา พูนลาภ อาร์ สยาม | ชุดที่ 4 ชีวิตฉันขาดเธอไม่ได้ |
ผลงาน > งานเพลง

เพลงสะบัดช่อ (เพลงประกอบละครแชมป์เปี้ยนสะบัดช่อ ทางช่อง 3)
เพลงนิ้วก้อยข้างขวา (เพลงประกอบละครแชมป์เปี้ยนสะบัดช่อ ทางช่อง 3)
รางวัลที่ได้รับ

รองอันดับ 1 การประกวดดัชชี่บอยแอนด์เกิร์ล ปี ค.ศ. 1999 (พ.ศ. 2542)
แหล่งข้อมูลอื่น

เพชรดา เทียมเพ็ชร เก็บถาวร 2007-11-03 ที่ เวย์แบ็กแมชชีน
เพชรดา แอนด์ เดอะแก๊งค์
อินสตาแกรมโอ๋ เพชรดา
นัฐฐพนท์ ลียะวณิช

| นัฐฐพนท์ ลียะวณิช |
| --- | --- |

สารนิเทศภูมิหลัง
ชื่อเกิด: ณัฐพล ลียะวณิช
เกิด: 1 กันยายน พ.ศ. 2524 (43 ปี) กรุงเทพมหานคร ประเทศไทย
ส่วนสูง: 1.78 เมตร (5 ฟุต 10 นิ้ว)
อาชีพ: นักแสดง นายแบบ นักร้อง พิธีกร ดีเจ ผู้จัดละคร นักธุรกิจ
ปีที่แสดง: พ.ศ. 2543–ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2543–2558)
นัฐฐพนท์ ลียะวณิช (เกิด 1 กันยายน พ.ศ. 2524) ชื่อเล่น ต่าย เป็นนักแสดง นายแบบ ผู้จัดละครชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระและเปิด บริษัท โมจิโต้ เอ็นเตอร์เทนเมนท์ จำกัด, บริษัท มีเดียร์ มีเดีย จำกัด และทำงานเบื้องหลังเป็นผู้จัดละครค่ายมอนทาจเอ็นเตอร์เทนเมนท์
ประวัติ

จบการศึกษาประถมศึกษาที่โรงเรียนฤทธิยะวรรณาลัย มัธยมศึกษาที่โรงเรียนบดินทรเดชา (สิงห์ สิงหเสนี) และปริญญาตรี คณะนิเทศศาสตร์ สาขาวิทยุโทรทัศน์และภาพยนตร์ มหาวิทยาลัยกรุงเทพ
เข้าวงการบันเทิง เริ่มด้วยการเป็นนายแบบ ตามด้วยแสดงภาพยนตร์เรื่อง ยุวชนทหาร และมารับงานละครค่ายยูม่าในบทสมทบหลายเรื่อง กระทั่งได้เป็นพระเอก เลิฟสตรอเบอรี่ 
นอกจากงานแสดง ยังเป็นวีเจเอ็มทีวีไทยแลนด์ รายการ Fast Forward กับวีเจเจน เคยเป็นดีเจ.คลื่น 93.5 EFM และเคยได้รับรางวัลหนุ่มผมสวยน่าลุ่มหลงจากนิตยสารคลีโอ ปี 2544
นอกจากนี้ยังมีบริษัท Mojito Entertainment ผลิตรายการ รายการ The giving ทางช่อง 23 workpoint เวลา 9.30-10.00น. จัดงานอีเว้นท์ และค่าย Montage entertainment  ในเครือ บริษัท Mojito Entertainment ซึ่งเป็นผู้จัดละครเรื่องแรกคือเรื่อง "หน้ากากนางเอก" ทางช่องเวิร์คพอยท์
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2543 | คนของแผ่นดิน | อานนท์ | ช่อง 3 |
| 2543 |  บุญรอด | บุญทิ้ง | ช่อง 3 |
| 2544 |  เสือ 11 ตัว | ร.ต.ต.เฉลิมพล เฉลิมศรีศักดิ์เสนา / เสือสำอาง | ช่อง 3 |
| 2545 | ไอ้ม้าเหล็ก | อินทรี | ช่อง 3 |
| 2546 |  ตราบฟ้า สิ้นดาว สาวแก่ | มาร์ค | ช่อง 3 |
| 2547 |  นางฟ้าไร้ปีก | วสุ | ช่อง 3 |
| 2547 | เลิฟสตรอเบอรี่ | สุดยอด ลีวานิช (สุด) | ช่อง 3 |
| 2549 |  เลดี้มหาชน | รักชาติ | ช่อง 3 |
| 2549 | เรือนนารีสีชมพู | ปราบ | ช่อง 3 |
| 2549 |  บริษัทประกันรัก 100% | อภิยุทธ | ช่อง 3 |
| 2550 |  ยอดกตัญญู | เร | ช่อง 3 |
| 2550 | เทพธิดาขนนก | ศุภกฤต | ช่อง 3 |
| 2550 |  เมื่อดอกรักบาน | สุริยน | ช่อง 3 |
| 2551 | นางสาวผ้าขี้ริ้ว | ภูวนาท | ช่อง 3 |
| 2551 |  ทางช้างเผือก | วาม | ช่อง 3 |
| 2552 | สุสานภูเตศวร | เทิดณรงค์ อติโยธิน | ช่อง 3 |
| 2552 |  ก๊วนกามเทพ | วาทิต อภิบูรณา | ช่อง 3 |
| 2552 |  เพลิงพราย | พฤกษ์ | ช่อง 3 |
| 2552 |  คุณหนูฉันทนา | ขวัญกฤษฎิ์ | ช่อง 3 |
| 2553 |  คุณนายสามสลึง | อินจำปา | ช่อง 3 |
| 2553 | หัวใจรักข้ามภพ | มาร์ค (ไอ้มาด) | ช่อง 3 |
| 2553 |  คุณชายติดหรู คุณหนูติดดิน | อุษมัน (อุตพิษ) | ช่อง 3 |
| 2554 | สองผู้ยิ่งใหญ่ | กู้เกียรติ | ช่อง 3 |
| 2555 |  รักสุดปลายฟ้า | ทัตเทพ | ช่อง 3 |
| 2555 |  แม่ยายคงกระพัน | เอกดนัย | ช่อง 3 |
| 2556 | หลานสาวนายพล | ต้นบุญ (หมอต้น) | ช่อง 3 |
| 2556 |  ชาติเจ้าพระยา | น่าน แน่วแน่ | ช่อง 3 |
| 2557 | ไฟในวายุ | ไกรกูณฐ์ (น้อย) | ช่อง 3 |
| 2557 |  คิวบิก | หลิน หย่งสือ (รับเชิญ) | ช่อง 3 |
| 2558 | ชาติเจ้าพระยา ตอน สิงห์สี่แคว | น่าน แน่วแน่ | ช่อง 3 |
| 2558 | กลกิโมโน | ฮิเดโนริ โคสึกะ | ช่อง 3 |
| 2559 |  พิรุณพร่ำรัก | คลากค์ ครูเกอร์ | ช่อง 3 |
| 2559 |  หน้ากากนางเอก  | วรรษชล แมคคินสัน | ช่องเวิร์คพอยท์ |
| 2560 | นางแค้น | สารวัตรบุรินทร์ บุญญาพันธ์ / หมวดบุรินทร์ | ช่องเวิร์คพอยท์ |
| 2561 | รักฉันสวรรค์จัดให้ | ต่าย (รับเชิญ) | ช่อง 8 |
| 2563 | คดีรักข้ามภพ | กนก | ช่องวัน 31 |
| 2564 | คุณกระบือสื่อรัก | คุณชาย | ช่อง 3 |
| 2564 | สุกี้ยากี้ | ชินจัง | ช่อง 3 |
| 2564 | เรือนร่มงิ้ว | (รับเชิญ) | ช่อง 8 |
ผลงาน > เพลง

| ปี | เพลง | หมายเหตุ |
| --- | --- | --- |
| 2549 | เธอคือดอกไม้ | ประกอบละคร เปลวไฟในฝัน |
| 2549 | ฉันโชคดีที่สุด | ประกอบละคร เทใจรักนักวางแผน |
| 2549 | คู่ไม่ควร | ประกอบละคร เลดี้มหาชน |
ผลงาน > มิวสิกวิดีโอ

| ปี | เพลง | นักร้อง |
| --- | --- | --- |
| 2544 | สลัดสะบัด | ปฏิภาณ ปฐวีกานต์ |
| 2548 | ไม่รัก ไม่ว่า | ลานนา คัมมินส์ |
ผลงาน > พากย์เสียง

พากย์เสียงเป็นSpeed Racer ในภาพยนตร์เรื่อง "Speed Racer"
ผลงาน > โฆษณา

รองเท้านักเรียนนันยาง
ทรอส โฟมล้างหน้า
โยโมสต์
พิซซ่าฮัท
ควิกแสบ รสต้มยำกุ้ง
ผลงาน > ซีรีส์

Club friday the series 11 ตอน รักไม่รู้จบ (2562) (จีเอ็มเอ็ม 25) รับบท รักษ์
ผลงาน > ซิตคอม

แฟกทอรีที่รัก รับบท ฐานะ ช่อง 3
ออกอากาศ 5 กันยายน พ.ศ. 2552 –  26 มิถุนายน 2553
ผลงาน > ผู้ดำเนินรายการ

ชิงร้อยชิงล้าน ว้าว ว้าว ว้าว (รับเชิญ) ออกอากาศวันที่ 22 กรกฎาคม 2561
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2543 | ยุวชนทหาร เปิดเทอมไปรบ | บรรจง | - |
| 2545 | หนีตาย..ไปกับเธอ | นักแสดงนำ | - |
ผลงาน > กรรมการ

รายการ The Mask Singer หน้ากากนักร้อง 2 Ep.3
ผลงาน > ดีเจ

คลื่น 93.5 EFM
ผลงาน > วีเจ

เอ็มทีวีไทยแลนด์ รายการ MTV Just Talk
ผลงานเพลง

เพลง "ไม่คู่ควร" Ost.เลดี้มหาชน
เพลง "เธอคือดอกไม้" Ost.เรือนนารีสีชมพู
เพลง "ฉันโชคดีที่สุด" Ost.บริษัทประกันรัก100%
รางวัล

| ปี พ> ศ. | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2554 | นิตยสารคลีโอ | รางวัลหนุ่มผมสวยน่าลุ่มหลง | ได้รับรางวัล | - |
| 2557 | คมชัดลึก อวอร์ด ครั้งที่ 12 | นักแสดงสมทบชายยอดเยี่ยม | เสนอชื่อเข้าชิง | ไฟในวายุ |
แหล่งข้อมูลอื่น

Mojito Entertainment ที่ Facebook
Montage Entertainment ที่ Facebook
TMDb
นัฐฐพนธ์ ลียะวณิช nangdee.com
นัฐฐพนท์ ลียะวณิช ที่อินสตาแกรม
โรงพยาบาลธรรมศาสตร์เฉลิมพระเกียรติ

| โรงพยาบาลธรรมศาสตร์เฉลิมพระเกียรติ |
| --- | --- |
คณะแพทยศาสตร์ มหาวิทยาลัยธรรมศาสตร์



ภูมิศาสตร์
ที่ตั้ง: 95 หมู่ 8 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี, ประเทศไทย
หน่วยงาน
ประเภท: โรงพยาบาลเพื่อการเรียนการสอน
สังกัด: มหาวิทยาลัยธรรมศาสตร์
บริการสุขภาพ
แผนกฉุกเฉิน: มี
จำนวนเตียง: 755
ประวัติ
เปิดให้บริการ: พ.ศ. 2530
ลิงก์
เว็บไซต์: www.hospital.tu.ac.th
โรงพยาบาลธรรมศาสตร์เฉลิมพระเกียรติ เป็นโรงพยาบาลในสังกัดสำนักงานอธิการบดี มหาวิทยาลัยธรรมศาสตร์ ตั้งอยู่ภายในมหาวิทยาลัยธรรมศาสตร์ ศูนย์รังสิต มีภารกิจในการให้บริการทางด้านการแพทย์และสาธารณสุขแก่ประชาชนโดยทั่วไป และเป็นแหล่งฝึกปฏิบัติทางคลินิกของสายวิทยาศาสตร์สุขภาพเช่น คณะแพทยศาสตร์ คณะทันตแพทยศาสตร์ คณะสหเวชศาสตร์ คณะเภสัชศาสตร์ คณะพยาบาลศาสตร์ คณะสาธารณสุขศาสตร์ วิทยาลัยโลกคดีศึกษา และวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ และสายอื่น ๆ ที่ไม่ใช่วิทยาศาสตร์สุขภาพเช่น คณะสังคมสงเคราะห์ และคณะวิศวกรรมศาสตร์ มหาวิทยาลัยธรรมศาสตร์ เป็นต้น
ประวัติ

พ.ศ. 2529 มหาวิทยาลัยธรรมศาสตร์ ได้ดำเนินตามแผนโดยการสร้างโรงพยาบาลขึ้น โดยศาสตราจารย์ คุณหญิงนงเยาว์ ชัยเสรี ดำรงตำแหน่งอธิการบดี มีคำสั่ง ที่ 747/2529 ลงวันที่ 25 สิงหาคม พ.ศ. 2529 แต่งตั้งคณะกรรมการจัดหาทุนสร้างโรงพยาบาลธรรมศาสตร์เฉลิมพระเกียรติ มีศาสตราจารย์สุธี นาทวรทัน เป็นประธานกรรมการ และ นายประมวล สภาวสุ รัฐมนตรีว่าการกระทรวงการคลัง ในขณะนั้น เป็นประธานกิตติมศักดิ์ ระดมทุนจากศิษย์เก่าทั้งในประเทศและต่างประเทศ โดย ณ ขณะนั้นมีผู้สนับสนันหลัก คือ ทายาทหม่อมราชวงศ์สุวพรรณ สนิทวงศ์ ธนาคารทหารไทย จำกัด (มหาชน) ศิษย์เก่ามหาวิทยาลัยธรรมศาสตร์ ประชาคมธรรมศาสตร์ ตลอดจนประชาชนทั่วไป
โดยพระบาทสมเด็จพระเจ้าอยู่หัวโปรดเกล้าฯ พระราชทานนามว่า "โรงพยาบาลธรรมศาสตร์เฉลิมพระเกียรติ" และเสด็จพระราชดำเนินทรงประกอบพิธีวางศิลาฤกษ์ เมื่อวันที่ 3 พฤศจิกายน พ.ศ. 2529
โรงพยาบาลเปิดให้บริการประชาชนเป็นครั้งแรก เมื่อวันที่ 5 ธันวาคม พ.ศ. 2530 เพื่อถวายเป็นราชกุศลเนื่องในมหามงคลสมัยที่พระบาทสมเด็จพระเจ้าอยู่หัวมีพระชนมพรรษาครบ 5 รอบ
พระบาทสมเด็จพระเจ้าอยู่หัวทรงพระกรุณาโปรดเกล้าฯ ให้สมเด็จพระเทพรัตนราชสุดาฯ สยามบรมราชกุมารี เสด็จแทนพระองค์ทรงประกอบพิธีเปิดโรงพยาบาลธรรมศาสตร์เฉลิมพระเกียรติอย่างเป็นทางการ ในวันที่ 29 มีนาคม พ.ศ. 2531 โดยในระยะแรกมีเพียง 2 อาคารที่เปิดให้บริการรักษาพยาบาลแก่ประชาชนทั่วไป คือ อาคารหม่อมราชวงศ์สุวพรรณ สนิทวงศ์ เปิดให้บริการรักษาพยาบาลผู้ป่วยฉุกเฉิน ผู้ป่วยนอก และสำนักงานต่าง ๆ และ อาคารธนาคารทหารไทย เปิดให้บริการรักษาพยาบาล
พ.ศ. 2533 ได้มีพระราชกฤษฎีกาจัดตั้งคณะแพทยศาสตร์ ในวันที่ 19 มีนาคม พ.ศ. 2533 โรงพยาบาลธรรมศาสตร์เฉลิมพระเกียรติจึงได้รับการรวมเข้ามาเป็นส่วนราชการหนึ่ง ซึ่งมีฐานะเทียบเท่าภาควิชา ของคณะแพทยศาสตร์ เช่นเดียวกับสถานวิทยาศาสตร์พรีคลินิก และสถานวิทยาศาสตร์คลินิก
พ.ศ. 2536 ได้มีการรับแพทย์ใช้ทุน รุ่นแรกของ โรงพยาบาลธรรมศาสตร์ฯ 10 ตำแหน่งมาทำงานชดใช้ทุนในสถานวิทยาศาสตร์คลินิก และได้มีการเปิดการบริการวิชาการ ตรวจรักษาพยาบาลแก่ประชาชนทั่วไปในละแวกใก้ลเคียง กับการส่งแพทย์ในสังกัดไปศึกษาอบรมต่อเนื่อง และพัฒนาเพื่อกลับมาเป็นอาจารย์แพทย์ ในสาขาต่างๆ  เช่น  ประสาทศัลยศาสตร์ กุมารเวชศาสตร์ อายุรศาสตร์ เป็นต้น ได้มีการปรับปรุงและพัฒนาแนวทางในการดูแลรักษา คนไข้และผู้มารับบริการ ประกอบกับมีการเพิ่มจำนวนเตียงในการดูแลรักษาผู้ป่วย ทั้ง ห้องผ่าตัด และหอผู้ป่วย ICU และ เป็นที่ให้การเรียนการสอนแก่ นักศึกษาแพทย์ และ นักศึกษาพยาบาล ของมหาวิทยาลัยธรรมศาสตร์ และที่่อื่นๆด้วย
พ.ศ. 2543 สภามหาวิทยาลัยธรรมศาสตร์ มีคำสั่งให้การบริหารโรงพยาบาลธรรมศาสตร์เฉลิมพระเกียรติ เป็นอิสระโดยสังกัดสำนักงานอธิการบดีมหาวิทยาลัยธรรมศาสตร์ แยกออกจากคณะแพทยศาสตร์
ปัจจุบันนอกจากให้บริการวิชาการทางด้านการแพทย์และสาธารณสุขแก่ประชาชนโดยทั่วไปโรงพยาบาลธรรมศาสตร์เฉลิมพระเกียรติยังเป็นสถานที่ศึกษาดูงาน/ฝึกอบรม ดังนี้ เป็นแหล่งฝึกปฏิบัติงานทางคลินิกสำหรับ คณะแพทยศาสตร์ มหาวิทยาลัยธรรมศาสตร์ วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ คณะทันตแพทยศาสตร์ มหาวิทยาลัยธรรมศาสตร์ คณะพยาบาลศาสตร์ มหาวิทยาลัยธรรมศาสตร์ คณะเภสัชศาสตร์ มหาวิทยาลัยธรรมศาสตร์ คณะสังคมสงเคราะห์ศาสตร์ มหาวิทยาลัยธรรมศาสตร์ และ คณะสหเวชศาสตร์ มหาวิทยาลัยธรรมศาสตร์